L 201/6 Euroopa Liidu Teataja 2.8.2007 KOMISJONI MÄÄRUS (EÜ) nr 921/2007, 1. august 2007, millega kehtestatakse erand määrusest (EÜ) nr 1535/2003 seoses turustusaasta 2007/2008 lepingute sõlmimise tähtpäevaga Bulgaarias ja Rumeenias töötlemiseks ette nähtud tomatite osas EUROOPA ÜHENDUSTE KOMISJON, võttes arvesse Bulgaaria ja Rumeenia ühinemislepingut, võttes arvesse Bulgaaria ja Rumeenia ühinemisakti, eriti selle artikli 41 esimest lõiku, ning arvestades järgmist: (1) — Tuleks võtta üleminekumeetmed, et võimaldada Bulgaaria ja Rumeenia tootjatel ja töötlejatel rakendada nõukogu 28. oktoobri 1996. aasta määruse (EÜ) nr 2201/96 (töödeldud puu- ja köögiviljasaaduste turu ühise korral- duse kohta) (') sätteid. (2) Komisjoni 29. augusti 2003. aasta määruse (EÜ) nr 1535/2003 (milles sätestatakse nõukogu määruse (EÜ) nr 2201/96 üksikasjalikud rakenduseeskirjad seoses puu- ja köögiviljatoodete toetuskavaga)(2) kohaselt peavad tomateid käsitlevad lepingud olema pädevate ametiasutuste poolt tunnustatud töötlejate ja tunnustatud või eeltunnustuse saanud tootjaorganisatsioonide vahel allkirjastatud enne 15. veebruari. Tuleks teha erand määruses (EÜ) nr 1535/2003 kehtestatud ajakavast üksnes turustusaasta 2007/2008 lepingute sõlmimiseks. Vastasel juhul ja eriti tomatite puhul ei oleks asjaomastel lepinguosalistel jooksval turustusaastal võimalik määru- sega (EÜ) nr 2201/96 ette nähtud toetuskavas osaleda. (3) Käesoleva määrusega ette nähtud meetmed on kooskõlas puu- ja köögiviljatooteturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Erandina määruse (EÜ) nr 1535/2003 artikli 6 lõike 1 punktist a sõlmitakse tomatite puhul ning üksnes Bulgaaria ja Rumeenia osas turustusaasta 2007/2008 lepingud tootjaorganisatsioonide (kõnealuse määruse artikli 1 lõike 1 punkti a mõistes) ja tunnus- tatud töötajate vahel hiljemalt 31. juulil 2007 ning vähemalt kümme päeva enne lepingujärgsete tarnete algust. Artikkel 2 Käesolev määrus jõustub järgmisel päeval pärast selle avaldamist Euroopa Liidu Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 1. august 2007 (1) EÜTL 297, 21.11.1996, lk 29. Määrust on viimati muudetud aktiga Bulgaaria Vabariigi ja Rumeenia ühinemistingimuste ja Euroopa Liidu aluslepingutesse tehtavate muudatuste kohta (ELT L 157, 21.6.2005, lk 203). (7) ELT L 218, 30.8.2003, lk 14. Määrust on viimati muudetud määru- sega (EÜ) nr 1663/2005 (ELT L 267, 12.10.2005, lk 22). Komisjoni nimel komisjoni liige Mariann FISCHER BOEL